PATVIRTINTA

 Kėdainių lopšelio-darželio „Vyturėlis“

 direktoriaus

 2023 m. gegužės 22 d. įsakymu V-57

**KĖDAINIŲ LOPŠELIO-DARŽELIO „VYTURĖLIS“**

**SPECIALIOJO PEDAGOGO PAREIGYBĖS APRAŠYMAS**

**I SKYRIUS**

**PAREIGYBĖ**

1. Kėdainių lopšelio-darželio „Vyturėlis“ (toliau – Įstaiga) specialiojo pedagogo pareigybė, kodas 235201, yra priskiriama pareigybių, kurioms būtinas ne žemesnis kaip aukštasis išsilavinimas, grupei.

2. Pareigybės lygis: A2.

3. Pareigybės paskirtis: teikti pedagoginę pagalbą vaikams, turintiems specialiųjų ugdymosi poreikių.

4. Specialusis pedagogas pavaldus Kėdainių lopšelio-darželio „Vyturėlis“ direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Šias pareigas einantis darbuotojas turi atitikti šiuos specialiuosius kvalifikacinius reikalavimus:

5.1. turėti ne žemesnį kaip aukštąjį universitetinį išsilavinimą ar jam prilygintą išsilavinimą ir specialiojo pedagogo profesinę kvalifikaciją;

5.2. būti išklausius profesijai ar veiklos sričiai privalomus mokymus teisės aktų nustatyta tvarka ir turėti tai patvirtinančius dokumentus;

5.3. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius ikimokyklinio ir priešmokyklinio amžiaus specialiųjų poreikių vaikų ugdymą;

5.4. gebėti naudotis informacinėmis technologijomis;

5.5. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Teikia specialiąją pedagoginę pagalbą vaikams, turintiems intelekto sutrikimų, specialiųjų pažinimo sutrikimų, emocijų, elgesio ir socialinės raidos sutrikimų, lėtinių somatinių ir neurologinių sutrikimų, kompleksinių sutrikimų ir ribotą intelektą turintiems vaikams.

7. Atlieka pedagoginį vaiko vertinimą: vertina vaikų pažintines funkcijas, emocijas, judesį ir padėtį, kalbėjimą, kalbos ir bendravimo lygį, seka ugdymosi pokyčius, nustato vaikų žinių, mokėjimų, įgūdžių, gebėjimų lygį ir jų atitikimą ugdymo programoms ir juos fiksuoja.

8. Sudaro individualiąsias specialiųjų poreikių vaiko/vaikų ugdymo programas, jas taiko, planuoja ir organizuoja individualius, grupinius užsiėmimus pagal sudarytą ir įstaigos vadovo patvirtintą tvarkaraštį, rengia metinį veiklos planą, rengia savo veiklos ataskaitą; ugdymo rekomendacijas.

9. Sistemingai stebi ir vertina vaiko gebėjimus, įvairias būdais fiksuoja vaiko pasiekimus.

10. Padeda specialiųjų poreikių vaikams įsisavinti ugdymo turinį (specialiojo pedagogo kabinete ar grupėje), lavina sutrikusias jų funkcijas atsižvelgdamas į kiekvieno specialiųjų poreikių vaiko gebėjimus ir ugdymo galimybes.

11. Esant reikalui dalyvauja grupės veikloje, padeda specialiųjų poreikių vaikui adaptuotis grupėje, įsitraukti į bendrą grupės veiklą, skatina bendravimą su kitais vaikais.

 12. Konsultuoja pedagogus, kaip pritaikyti specialiųjų poreikių vaikams ugdomąją medžiagą ir ugdymo priemones, parinkti tinkamus ugdymo būdus ir metodus, pritaikyti ir/ar individualizuoti ugdymo programas.

13. Teikia metodinę pagalbą specialiųjų ugdymosi poreikių vaikų tėvams (globėjams, rūpintojams) ir kitiems asmenims, tiesiogiai dalyvaujantiems ugdymo procese, juos konsultuoja specialiųjų poreikių vaikų ugdymo klausimais, padeda pedagogams pritaikyti vaikams, kuriems paskirta specialioji pedagoginė pagalba, ugdomąją medžiagą ir ugdymo priemones.

14. Sistemingai informuoja specialiųjų poreikių vaikų tėvus (globėjus) apie vaiko pasiekimus, ugdymo(-si) poreikius ar iškilusias problemas.

 15. Bendradarbiauja su pedagogais, specialiųjų poreikių vaikų tėvais, kitais asmenimis, tiesiogiai dalyvaujančiais ugdymo procese, Kėdainių pedagoginės psichologinės tarnybos specialistais;sudaro sąrašą vaikų, kuriems numato teikti specialiąją pedagoginę pagalbą ir suderina su įstaigą aptarnaujančia pedagogine psichologine tarnyba. Numato specialiosios pedagoginės pagalbos teikimo tikslus ir uždavinius, jų pasiekimo būdus ir metodus, atitinkančius specialiuosius vaikų poreikius bei galimybes, ir juos taiko.

16. Dalyvauja lopšelio-darželio Vaiko gerovės komisijos veikloje.

17. Šviečia įstaigos bendruomenę aktualiais specialiųjų ugdymosi poreikių vaikų ugdymo, specialiosios pedagoginės pagalbos teikimo klausimais, skleidžia gerąją darbo patirtį, formuoja lopšelio-darželio ir visuomenės teigiamą požiūrį į specialiųjų ugdymosi poreikių vaikus.

18. Rengia ataskaitas, tvarko ir pildo savo darbo dokumentus.

19. Pagal patvirtintą lopšelio-darželio dokumentacijos planą kaupia, sistemina ir saugo dokumentus, susijusius su šios pareigybės funkcijų vykdymu, iki jų perdavimo į lopšelio-darželio archyvą.

20. Dalyvauja bendrose lopšelio-darželio veiklose: posėdžiuose, pasitarimuose, vidaus įsivertinimo vykdyme, strateginiame planavime, įvairiuose renginiuose, projektuose ir kitose veiklose.

 21. Dalyvauja direktoriaus įsakymu sudarytų nuolatinių ir laikinųjų komisijų darbe, teikia reikalingą informaciją bei pasiūlymus.

22. Taiko savo darbe specialiosios pedagogikos naujoves, sistemingai ir tikslingai tobulina savo kvalifikaciją.

23. Reaguoja į smurtą ir patyčias, nedelsiant apie tai informuoti lopšelio-darželio direktorių ar direktoriaus pavaduotoją ugdymui.

24. Puoselėja vidinę ir išorinę lopšelio-darželio aplinką, rūpinasi lopšelio-darželio įvaizdžio ir kultūros formavimu.

25. Rūpinasi specialiojo ugdymo priemonėmis, savo darbo kabineto priežiūra ir atnaujinimu.

26. Vykdo lopšelio-darželio direktoriaus teisėtus vienkartinio pobūdžio pavedimus.

**IV SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

27. Specialusis pedagogas atsako už:

27.1. vaikų saugumą;

27.2. savo darbo kokybę ir tinkamą pareigybės aprašyme nustatytų funkcijų vykdymą;

27.3. turimos informacijos konfidencialumą, korektišką gautų duomenų panaudojimą;

27.4. lopšelio-darželio darbo tvarkos taisyklių, darbų saugos ir sveikatos, priešgaisrinės saugos, higienos reikalavimų vykdymą, darbuotojų etikos normų laikymąsi.

28. Lopšelio-darželio specialusis pedagogas už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_

 (data)